### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 13. oktober 2021 har vedtaget Magistratens indstilling i overensstemmelse med erklæring fra Teknisk Udvalg af 6. oktober 2021 og ændringsforslaget fra Socialdemokratiets byrådsgruppe.

Socialistisk Folkepartis byrådsgruppe kunne ikke tiltræde indstillingen, men kunne tiltræde ændringsforslaget fra Socialdemokratiets byrådsgruppe og henholdt sig derudover til eget fremsendte ændringsforslag.

Enhedslisten de Rød-Grønnes byrådsgruppe kunne ikke tiltræde indstillingen, men kunne tiltræde ændringsforslaget fra Socialdemokratiets byrådsgruppe og henholdt sig derudover til tidligere fremsendte mindretalsudtalelse af 29. april 2021.

Liste Trivsel, Velfærd og Reel Borgerinddragelses byrådsgruppe kunne ikke tiltræde indstillingen.

Endelig vedtagelse af forslag til Lokalplan 1145, Blandet bolig og erhverv ved [adresse], [adresse] samt Tillæg nr. 91 til Kommuneplan 2017.

### Resumé

Lokalplanområdet omfatter karréen omkranset af [adresse], Ruben Mathiesen, [adresse], Mikael Schultz på [adresse]. Lokalplanen er udarbejdet på baggrund af et ønske fra ejerne af ejendommene, som ønsker at ændre området fra offentligt område til blandet bolig og erhverv.

Formålet med lokalplanen er at bevare og omdanne de eksisterende bygninger samt opføre nyt byggeri, der afslutter karréen mod nord.

Minimum 20% af boligarealet er almene boliger, og minimum 30% af boligerne er familieegnede boliger.

Der etableres et offentligt tilgængeligt grønt gårdrum, parkeringskælder og forbindelser til nærområdet via passager i bebyggelsen.

Der er indgået en frivillig udbygningsaftale med bygherre om plantning af træer på [adresse] og affaldsløsning på [adresse].

Planen har være fremlagt i offentlig høring fra 18. maj til 10. august 2021. Der indkom 9 høringssvar, hvoraf to er fra samme afsender og to af høringssvarene udelukkende er positive.

### Indstilling

Det indstilles:

At 1) forslag til lokalplan nr. 1145 vedtages endeligt (med de ændringer, der fremgår af indstillingens afsnit 5.8 og bilag 4,

At 2) forslag til Tillæg nr. 91 til Kommuneplan 2017 vedtages endeligt,

At 3) forslag til udbygningsaftale vedtages endeligt,

At 4) indsigelser besvares, som det fremgår af indstillingens afsnit 5.7 og bilag 4.

### Sagens forløb

16-09-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 20-09-2021 Magistraten

Fremsendes til [adresse] med bemærkning, at Magistraten i mødet den 20. september 2021 anbefaler, at byrådet tiltræder Magistratsafdelingen for Teknik og Miljøs indstilling af 6. september 2021.

Cathrine Iversen tog forbehold.

 29-09-2021 [adresse]
Fremsendes til Teknisk Udvalg til behandling i henhold til beslutning i byrådets møde den 29. september 2021.
 06-10-2021 Teknisk Udvalg

Sonny Lind, Mathilde Winther og Mille Bertelsen kunne tiltræde indstillingen i overensstemmelse med Magistratens anbefaling.

Matthias Nørgaard tog forbehold for blandt andet at foreslå en etage mindre på bygningen på [adresse] beliggende ved siden af den bevaringsværdige bygning.

Sofia Jespersen tog forbehold for drøftelse i gruppen.

Kasper Thygesen kunne ikke tiltræde indstillingen grundet bygningshøjder og for lav almenboligprocent og henholder sig i øvrigt til mindretalsudtalelsen, som fremsendt i forbindelse med behandling af forslag til lokalplanen.

Claus Bech var forhindret i at deltage i udvalgets behandling af sagen.

 13-10-2021 [adresse]

Tilbagesendes Magistratsafdelingen for Teknik og Miljø med bemærkning, at byrådet i sit møde den 13. oktober 2021 har vedtaget Magistratens indstilling i overensstemmelse med erklæring fra Teknisk Udvalg af 6. oktober 2021 og ændringsforslaget fra Socialdemokratiets byrådsgruppe.

Socialistisk Folkepartis byrådsgruppe kunne ikke tiltræde indstillingen, men kunne tiltræde ændringsforslaget fra Socialdemokratiets byrådsgruppe og henholdt sig derudover til eget fremsendte ændringsforslag.

Enhedslisten de Rød-Grønnes byrådsgruppe kunne ikke tiltræde indstillingen, men kunne tiltræde ændringsforslaget fra Socialdemokratiets byrådsgruppe og henholdt sig derudover til tidligere fremsendte mindretalsudtalelse af 29. april 2021.

Liste Trivsel, Velfærd og Reel Borgerinddragelses byrådsgruppe kunne ikke tiltræde indstillingen.